als_Latn dik_Latn sag_Latn
“A të të përqafoj pak?”, kështu iu drejtua Ilda Bejleri Gianni de Biasit pas fitores ndaj Izraelit.
Gazetarja e Super Sport, Ilda Bejleri, nuk e ka përmbajtur dot gëzimin pas fitores së Kombëtares shqiptare 0:3 në Izrael, transmeton Gazeta Express.
Në fund të intervistës së pas ndeshjes me trajnerin Giani De Biasi, ajo i është drejtuar duke i thënë: “A të të përqafoj pak? Je në zemrat e të gjithë shqiptarëve!”.
Shqipëria e ka mposhtur në udhëtim Izraelin në sfidën e gjashtë të vlefshme për kualifikueset e Botërorit “Rusia 2018”.
Në këtë ndeshje shkëlqeu sulmuesi, Armando Sadiku, me dy gola, derisa një tjetër u shënua nga Ledian Memushaj.
Pas kësaj fitore, Shqipëria ngjitet e treta në Grupin G, me nëntë pikë të grumbulluara, aq sa ka edhe Izraeli në pozitën e katërt. /Express/
als_Latn als_Latn als_Latn als_Latn als_Latn als_Latn